Թունջելիի մարզ

Թունջելիի մարզ (), նահանգ Թուրքիայի Հանրապետության Կենտրոնական Անատոլիա տարածաշրջանում։ Պատմական անունը՝ Դերսիմ։

Աշխարհագրություն 
Իր ներկա անվամբ և վարչական սահմաններով ձևավորվել է համաձայն 1936 թ. Հունվարի 4-ին ընդունված «Թունջելիի նահանգի վարչության մասին օրենք»-ի (Tunceli Vilayetinin İdaresi Hakkında Kanun)։ Մարզի վարչական կենտրոնը Թունջելի (Դերսիմ) քաղաքն է։

Մարզը հյուսիսից և արևմուտքից սահմանակից է Երզնկային, հարավից՝ Էլազիգին, արևելքից՝ Բինգյոլին (Բյուրակն)։ Մարզի ընդհանուր մակերեսն է 7,774 քառ. կմ։

Մարզը բաժանվում է ութ գավառների, որոնք են՝ Չմշկածագ, Խոզաթ, Մեծկերտ, Նազիմիե (պատմական անունը՝ Ղզլքիլիսա կամ Կարմիր Վանք), Օվաջըկ (պատմական անունը՝ Բլուր), Բերդակ, Բոլոմոր և Թունջելի։

Բնակչություն 
Ըստ պաշտոնական տվյալների բնակչության թիվը 76,699 է։ Այդ ցուցանիշով այն Թուրքիայի առավել նվազ բնակեցված տարածքներից մեկն է (բնակչության խտությունը՝ 9.8 բնակիչ/կմ²)։

Տես նաև 

 Թուրքիայի վարչական բաժանում
 Սևծովյան տարածաշրջան

Արտաքին հղումներ 
 Ռուբեն Մելքոնյան, Անդրադարձ Դերսիմի հայրության պատմության և արդի խնդիրներին

Թուրքական Քուրդիստան
Թունջելիի մարզ